Patrick Yetman

Patrick Yetman (s. 16. marraskuuta 1980 St. John’s) on kanadalainen entinen jääkiekkoilija, joka pelasi viimeksi kaudella 2012–2013 Allsvenskanissa pelaavan Örebro HK:n riveissä.

Ura
Patrick Yetman aloitti uransa Quebec Major Junior Hockey Leaguessa 18-vuotiaana Cape Breton Screaming Eaglesissa. Saman sarjan Moncton Wildcats näki Yetmanissa potentiaalia ja he tarjosivat sopimusta kaudeksi 1999–2000. Yetman lunasti odotukset hyvin. Ensimmäisellä kaudella hän teki pisteitä lähes piste per peli tahtiin. Seuraavalla kaudella pistemäärä nousi ja Yetmanista tuli seuran historian toinen pelaajahttp://www.eurohockey.net/playerofthemonth/200601_patrick_yetman.html, joka on saavuttanut 100 pisteen rajan kaudessa.

Yetman huomattiin ammattilaissarjoissa ja jo samalla 100 pisteen kaudella hänelle tarjottiin näytön paikkaa IHL:ssä (Kansas City Blades) ja ECHL:ssä (Augusta Lynx). Yetman siirtyikin kaudeksi 2001–2002 Augusta Lynxiin. Vaikka Yetman menestyikin hyvin ECHL:ssä, ansaiten samalla näytön paikan AHL:n Hartford Wolf Packiin ja Springfield Falconsiin, ei hänen uransa ottanut tuulta koskaan alle AHL:ssä. Tämä johtui pitkälti hänen pienestä koostaan, sillä pisteitä Yetman teki AHL:ssä kohtalaisesti.

Yetmanin uran kehityksen tyssättyä  Pohjois-Amerikassa, siirtyi hän Eurooppaan. Yetman siirtyi Saksan 2. Bundesligan ESV Kaufbeureniin. Muutto Eurooppaan ei vaikuttanut pelaamiseen, sillä Yetman jatkoi piste per peli tahtia uudessa seurassa. Yetman joutui kuitenkin taloudellisten syiden takia siirtymään pois, koska hänen joukkueensa ESV Kaufbeuren putosi sarjatasoa alemmalle kaudella 2003–2004. Seuran johdolla ei ollut tämän johdosta mahdollisuutta maksaa palkkaa pelaajille entiseen malliin.

Yetman siirtyikin kaudeksi 2005–2006 Norjan liigan Storhamar Dragons -joukkueeseen. Kausi oli täydellinen menestys Yetmanille. Hän teki 42 maalia 42 ottelussa saavuttaen syöttöpisteet laskettuna 68 pistettä kaudella. Hän voitti liigan parhaan maalintekijän palkinnon ja asetti uuden seuran ennätyksen tehden maalin 14 peräkkäisessä pelissä. Seuraavaksi kaudeksi Yetman yrittikin saada pelipaikkaa harjoitusleirin kautta NHL-seura Vancouver Canucksista kuitenkaan onnistumatta. Yetman jatkoi yrittämistä päästä pelaamaan Pohjois-Amerikkaan ja saikin seuraavaksi try-out-sopimuksen AHL-seura Manitoba Mooseen. Try-out ei onnistunut kuitenkaan, joten try-out-sopimus purettiin http://www.moosehockey.com/news/press_releases2.php?press_id=941 .

3. marraskuuta 2006 Yetman siirtyikin Lahden Pelicansiin 12 ottelun try-outille http://www.jatkoaika.com/smliiga.php?sivu=uutiset&id=6235. Yetman onnistui vakuuttamaan Pelicansin seurajohdon tehden 11 pelissä pisteet 3+4=7 ja hänelle solmittiin näin loppukauden 2006–2007 kestävä sopimus http://www.jatkoaika.com/smliiga.php?sivu=uutiset&id=6396. Yetman pelasi kaudet 2007–2010 Norjassa ja Ruotsissa, kunnes siirtyi takaisin SM-liigaan kaudeksi 2010–2011 seuranaan tällä kertaa Ässät. Ässät teki jo kesken kauden 1+1-vuotisen jatkosopimuksen Yetmanin kanssa. Yetman tippui kuitenkin kauden 2011–2012 aikana alempiin ketjuihin ja vähälle peliajalle. Lopulta hän pelasi Ässissä 36 ottelua ja teki niissä 12 pistettä. Tammikuussa hänet myytiin loppukaudeksi Elitserienin Linköpingiin. Linköpingissä Yetman teki viisi pistettä 13 ottelussa, ja kauden jälkeen hän teki sopimuksen Allsvenskanissa pelaavan Örebroon kanssa.

Patrickin pikkuveli Steve Yetman pelaa ECHL:n Elmira Jackalsissa, NHL-joukkue Ottawa Senatorsin organisaatiossa.

Tilastot
     Runkosarja   Pudotuspelit Kausi Joukkue Sarja GP G A Pts PIM GP G A Pts PIM 1998–99 Cape Breton Screaming Eagles QMJHL 26 5 9 14 21 -- -- -- -- -- 1999–00 Moncton Wildcats QMJHL 65 18 34 52 53 16 7 9 16 27 2000–01 Moncton Wildcats QMJHL 71 33 68 101 32 - - - - -  Augusta Lynx ECHL 1 0 1 1 -- -- -- -- -- --  Kansas City Blades IHL 3 2 1 3 -- -- -- -- -- -- 2001–02 Augusta Lynx ECHL 61 25 23 48 18 -- -- -- -- --  Springfield Falcons AHL 9 3 1 4 4 -- -- -- -- --  Hartford Wolf Pack AHL -- -- -- -- -- 1 -- -- -- 0 2002–03 Hartford Wolf Pack AHL 28 5 6 11 6 -- -- -- -- --  Augusta Lynx ECHL 39 11 14 25 26 -- -- -- -- --  Dayton Bombers ECHL 4 0 2 2 0 -- -- -- -- -- 2003–04 ESV Kaufbeuren 2. Bundesliga 41 18 35 53 24 -- -- -- -- --  ESV Kaufbeuren 2. Bundesliga karsinta 8 4 5 9 4 -- -- -- -- -- 2004–05 ESV Kaufbeuren 2. Bundesliga 50 15 35 50 24 -- -- -- -- --  ESV Kaufbeuren 2. Bundesliga karsinta 10 7 13 20 2 -- -- -- -- -- 2005–06 Storhamar Dragons GET-ligaen 42 42 26 68 16 8 4 3 7 4 2006–07 Manitoba Moose AHL 4 0 1 1 0 -- -- -- -- --  Pelicans SM-liiga 35 15 10 25 14 6 1 1 2 14 2007–08 Storhamar Dragons GET-ligaen 11 5 10 15 18 -- -- -- -- --  Modo Elitserien 35 11 19 30 24 4 1 3 4 0 2008–09 Storhamar Dragons GET-ligaen 8 6 0 6 0 -- -- -- -- --  Modo Elitserien 36 10 15 25 10 -- -- -- -- -- 2009–10 VIK Västerås HK Allsvenskan 8 3 6 9 6 -- -- -- -- --  Södertälje SK Elitserien 23 5 13 18 4 -- -- -- -- --  Södertälje SK Elitserien karsinta 10 1 3 4 6 -- -- -- -- -- 2010–11 Ässät SM-liiga 56 12 11 23 51 5 1 0 1 2 2011–12 Ässät SM-liiga 36 6 6 12 18 -- -- -- -- --  Linköpings HC Elitserien 13 3 2 5 6 -- -- -- -- -- 2012–13 Örebro HK Allsvenskan 26 10 15 25 14 -- -- -- -- --

Saavutukset
 Kuukauden pelaaja (European Hockey.Net European Player of the Month) Tammikuu 2006

Lähteet



Luokka:Kanadalaiset jääkiekkoilijat
Luokka:Vuonna 1980 syntyneet
Luokka:Elävät henkilöt